झूठी बातें कर देश को गुमराह कर रहे हैं पीएम : सुरजेवाला
कांग्रेसने प्रधानमंत्री नरेंद्र मोदी पर गुरुवार को राहुल गांधी पर नारियल के जूस वाले व्यंग्य समेत अन्य मुद्दे पर देश को गुमराह करने का आरोप लगाया। इसके लिए पार्टी ने उनसे माफी मांगने को कहा। कांग्रेस के मुख्य प्रवक्ता रणदीप सिंह सुरजेवाला ने पत्रकारों को मणिपुर में राहुल के भाषण और यूपी की रैली में पीएम के भाषण का वीडियो दिखाते हुए कहा कि बीजेपी का मतलब होता है “बहुत झूठी पाठशाला” और उसके झूठे प्राचार्य नरेंद्र मोदी हैं। झूठ का रस पिला-पिलाकर मोदी यूपी में वोट बटोरना चाहते हैं। मोदी सरकार ने चोरी से एलपीजी सिलेंडर के दाम में 86 रुपए की बढ़ोतरी की। सितंबर 2016 में नॉन सब्सिडाइज्ड सिलेंडर का रेट था 466 रुपए। तब से 6 बार रेट बढ़ाए गए। अब रेट 737 रुपए हो गया है। चोर दरवाजे से बैंकों के ट्रांजेक्शन पर 4 से ज्यादा निकासी पर 150 रुपए का कर लगवाने का निर्णय कर लिया गया। उन्होंने कहा कि ‘क्रेडिट ग्रोथ’ कम हो गई, ‘परचेज मैनेजर इंडेक्स’ कम हो गया, आपकी’ ग्रॉस वैल्यू एडिशन’ गिर गई, आपका ‘बैंक क्रेडिट टू इंडस्ट्री’ गिर गया,’ इंडेक्स ऑफ इंडस्ट्रीयल प्रोडक्शन’ गिर गया, तो आप फर्जी आंकड़े क्यों दे रहे हैं? तो पीएम साहब सच्चाई का आईना देखिए।
hin_Deva hin_Deva